
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της περιοχής «Ρετζίκι» του δή¬ 
μου Συκεών και της κοινότητας Ασβεστοχωρίου (Ν. Θεσσαλο¬ 
νίκης) και τροποποίηση του εγκεκριμένου σχεδίου σε συνεχό¬ 
μενη περιοχή του δήμου Συκεών. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το Ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 5 
(παρ, 1, 4; 5 και 6) 7 (παρ. 1, 2 και 4) και 11 (παρ. 5). 

2. Τις διατάξεις του Ν. Δ/τος της 17.7.1923 «περί σχεδίων πόλεων 
κλπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 9, 29 και 70. 

3. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 3, 6 (παρ. 1), 7, 8, 9 και 
16 όπως τροποποιήθηκαν με το άρθρο 13 του Ν. 1647/1986 «Οργα- 
νισμκός Κτηματολογίου και Χαρτογραφήσεων Ελλάδας (ΟΚΧΕ)» 
(ΦΕΚ 141/Α). 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1, 

5. Τις διατάξεις του Ν. 1561/1985 «Ρυθμιστικό σχέδιο και πρό¬ 
γραμμα προστασίας περιβάλλοντος της ευρύτερης περιοχής της Θεσσα¬ 
λονίκης και άλλες διατάξεις» (ΦΕΚ 148/Α) και ειδικότερα το άρθρο 4 
παράγρ. 3. 

6. Την υπ' αριθ. 75724/1151/30.12.1983 «Κωδικοποίηση - τρο¬ 
ποποίηση και συμπλήρωση συλλογικών οργάνων κλπ. «Κοινή απόφαση 
των Υπουργών Προεδρίας της Κυβερνήσεως και Χωροταξίας, Οικι¬ 
σμού και Περιβάλλοντος »(ΦΕΚ 767/Β) και ειδικότερα το άρθρο 4. 

7. Την υπ’ αριθ. 76931/3959/15.12.87 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση γενικού 
πολεοδομικού σχεδίου (Γ.Π.Σ.) Συκεών (Ν. Θεσσαλονίκης)» (ΦΕΚ 
168/Δ/88). 

8. Την υπ’ αριθ. 54776/2824/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χαρακτηρισμός ως πυ- 
κνοδομημένων τμημάτων των πολεοδομικών ενοτήτων 1, 2 και 3 της 
περιοχής «Ρετζίκι» του δήμου Συκεών κάι της κοινότητας Ασβεστοχω¬ 
ρίου (Ν. Θεσσαλονίκης)». 

9. Την υπ’ αριθ. 54775/2823/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση πολεοδομι¬ 
κής προμελέτης της πολεοδομικής ενότητας 5 της περιοχής «Ρετζίκι» 
του δήμου Συκεών (Ν. Θεσσαλονίκης)». 

10. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 


Οικονομίας» 1 ·(ΦΕΚ 526/Β). 

11. Την υπ’ αριθ. Υ. 1436/1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

12. Τις υπ’ αριθ. 243/84 και 116/87 γνωμοδοτήσεις του δημοτι¬ 
κού συμβουλίου Συκεών. 

13. Την υπ αριθ. 22/87 γνωμοδότηση του Κοινοτικού Συμβουλίου 
Ασβεστοχωρίου. 

14. Την υπ" αριθ. 960/87 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Νομού Θεσσαλονίκης. 

15. Την υπ’ αριθ. 407/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται: 1) το πολεοδομικό σχέδιο των πολεοδομικών ενοτήτων 
2 και 3 και τμημάτων των πολεοδομικών ενοτήτων 1 και 5 καθώς και 
ζώνης ειδικών χρήσεων της περιοχής «Ρετζίκι» του δήμου Συκεών και 
της κοινότητας Ασβεστοχωρίου (Ν. Θεσσαλονίκης) που τμήματά τους 
έχουν χαρακτηρισθέί ως πυκνοδομημένα με την υπ’ αριθ. 54776/ 
2824/87 απόφαση του Υπουργού Περιβάλλοντος, Χωροταξίας και 
Δημοσίων Έργων με τον καθορισμό οικοδομήσιμων χώρων, οδών, πε¬ 
ζοδρόμων, κοινοχρήστων χώρων, χώρων πρασίνου, αθλητισμού, νη¬ 
πιαγωγείου, βρεφονηπιακού σταθμού, δημοτικού σχολείου, γυμνασίου - 
λυκείου, παιδικής χαράς, πλατείας, πολιτιστικών και ψυχαγωγικών εκ¬ 
δηλώσεων, χώρων στάθμευσης αυτοκινήτων, χώρου εκκλησίας, πολιτι¬ 
στικού - κοινωνικού - διοικητικού - εμπορικού κέντρου, αναψυχής και 
τουρισμού και 2) η τροποποίηση του ρυμοτομικού σχεδίου της περιοχής 
Ρετζικίου του δήμου Συκεών σε συνεχόμενη με αυτή έκταση με: 

α. Τη μετατόπιση οικοδομικών και ρυμοτομικών γραμμών. 

β. Τη μετατόπιση τμήματος ρυμοτομικής γραμμής του χώρου του 
δημοτικού σταδίου που εγκρίθηκε με το από 28.6.86 Π. Δ/γμα (ΦΕΚ 

704/Δ/86). , ’ 

γ. Τη μετατόπιση των ρυμοτομικών γραμμών του χώρου σχολείου 
που εγκρίθηκε με το από 17.4.1969 Β. Δ/γμα (ΦΕΚ 101 /Δ/69) και 
την έγκριση πεζοδρόμων, όπως οι ρυθμίσεις αυτές φαίνονται στα δέκα 
έξη (16) χρωματισμένα σχετικά πρωτότυπα διαγράμματα σε κλίμακα 
1:1000 που θεωρήθηκαν από τον Προϊστάμενο της Διεύθυνσης Τοπο¬ 
γραφικών Εφαρμογών με την υπ’ αριθ. 41952/1987 πράξη του και 
που συνοπτικά τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής Ρετζικίου του δήμου Συκεών και της κοινότη¬ 
τας Ασβεστοχωρίου (Ν. Θεσσαλονίκης) που το πολεοδομικό σχέδιο 
εγκρίνεται με το άρθρο 1 παράγρ. 1 του παρόντος. 

Άρθρο 3. 

Οι χρήσεις της περιοχής καθορίζονται ως εξής: 

1. Στους οικοδομήσιμους χώρους που χαρακτηρίζονται με στοιχείο Α 
στα διαγράμματα επιτρέπονται οι χρήσεις της γενικής κατοικίας, όπως 
προσδιορίζονται με το άρθρο 3 του από 23.2.87 Π. Δ/τος (ΦΕΚ 166/ 

2. Στους οικοδομήσιμους χώρους που χαρακτηρίζονται με στοιχείο 
Κ στα ως άνω διαγράμματα επιτρέπονται οι χρήσεις του τοπικού κέ¬ 
ντρου συνοικίας όπως προσδιορίζονται με το άρθρο 4 του παραπάνω 
Π.Δ/τος. 

3. Στους λοιπούς οικοδομήσιμους χώρους επιτρέπονται οι χρήσεις 
γενικής κατοικίας όπως προσδιορίζονται με το άρθρο 3 του παραπάνω 
Π. Δ/τος και ειδικότερα τα εξής: 

α. Κατοικία 

β. Ξενώνες μέχρι 20 κλίνες 

γ. Εμπορικά καταστήματα που εξυπηρετούν τις καθημερινές ανά¬ 
γκες των κατοίκων της περιοχής, 
δ. Κτίρια εκπαίδευσης, 
ε. Εστιατόρια, 
στ. Αναψυκτήρια. 
ζ. Θρησκευτικοί χώροι, 
η. Κτίρια κοινωνικής πρόνοιας, 
θ. Επαγγελματικά εργαστήρια χαμηλής όχλησης, 
ι. Αθλητικές εγκαταστάσεις. 

ια. Πολιτιστικά κτίρια (και εν γένει πολιτιστικές εγκαταστάσεις). 

4. Στους οικοδομήσιμους χώρους που χαρακτηρίζονται στα δια¬ 
γράμματα με τα στοιχεία ΕΜ επιτρέπονται μόνοι οι κάτωθι χρήσεις 
σύμφωνα με το άρθρο 5 του ως άνω Π.Δ/τος. 

α. Βιοτεχνικές εγκαταστάσεις χαμηλής και μέσης όχλησης. 

β. Επαγγελματικά εργαστήρια χαμηλής και μέσης όχλησης. 

γ. Κτίρια, γήπεδα αποθήκευσης. 

δ. Κτίρια, γήπεδα στάθμευσης. 

ε. Πρατήρια βενζίνης, υγραερίου. 

στ. Κατοικία για προσωπικό ασφαλείας. 

ζ. Γραφεία. 

η. Εστιατόρια. 

θ. Αναψυκτήρια. 

ι. Χώροι συνάθροισης κοινού. 

ια. Κτίρια κοινωνικής πρόνοιας. 

ιβ. Αθλητικές εγκαταστάσεις. 

ιγ. Εγκαταστάσεις εμπορικών εκθέσεων. 

ιδ. Εγκαταστάσεις μέσων μαζικών μεταφορών. 

Οι πιο πάνω υπ’ αριθ. η έως και ιδ. χρήσεις επιτρέπονται μόνο με την 
προϋπόθεση ότι αποτελούν τμήμα των βιοτεχνικών εγκαταστάσεων ή 
εξυπηρετούν τις ανάγκες των εργαζομένων σ’ αυτές. 

Άρθρο 4. 

1. Καθορίζονται ζώνες ειδικών κινήτρων και ζώνες κοινωνικού συ¬ 
ντελεστή όπως φαίνονται περικλειόμενες με τις ενδείξεις ΖΕΚ και ΖΚΣ 
στα ίδια διαγράμματα. 

2. Στις ζώνες κοινωνικού συντελεστή (ΖΚΣ) για την εφαρμογή των 
κατ’ άρθρο 6 παράγρ. 6 του Ν. 1337/1983 προγραμμάτων εφαρμόζε¬ 
ται δεύτερος αυξημένος συντελεστής δόμησης (κοινωνικός συντελε¬ 
στής): ένα και είκοσι (1,20). 

Άρθρο 5. 

α) Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το σχέδιο με το άρθρο 1 παράγρ. 1 
του παρόντος επιβάλλεται προκήπιο πλάτους δύο και μισό (2,5), τριών 
(3), τεσσάρων (4), πέντε (5), έξι (6), επτά (7), οκτώ (8), εννιά (9), δέκα 
(10), έντεκα (11), δώδεκα (12), δεκατρία (13), δεκατέσσερα (14), δε¬ 
καπέντε (15) μέτρων. 

β) Στο πρόσωπο των οικοπέδων οικοδομημένων ή μη, που βρίσκο¬ 
νται στο πρόσωπο οικοδομικού τετραγώνου περιοχής του εγκεκριμένου 
σχεδίου στα όρια σύνδεσής του με την περιοχή επέκτασης επιβάλλεται 
προκήπιο πλάτους τεσσάρων (4) μέτρων, όπως φαίνονται στα ίδια δια¬ 
γράμματα. 

Άρθρο 6. 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης των οικοπέδων ορίζονται κατά τομείς I και II που 
φαίνονται στα ίδια διαγράμματα ως εξής: 

Α. Τομείς I και II 


1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: πεντακόσια (500) μ 2 . 

2. Κατά παρέκκλιση της προηγούμενης παραγράφου 1, θεωρούνται 
άρτια και οικοδομήσιμα τα οικόπεδα: 

α) Εφόσον είχαν στις 10.10.85 

- Ελάχιστο πρόσωπο: οκτώ (8) μέτρα 

- Ελάχιστο εμβαδόν: εκατόν πενήντα (150) τ.μ. 

β) Που προκύπτουν από την οριστική πράξη εφαρμογής της πολεοδο- 
μικής μελέτης ή προέρχονται από τις εισφορές σε γη σύμφωνα με το άρ¬ 
θρο 8 του Ν. 1337/1983 εφόσον έχουν: 

- Ελάχιστο πρόσωπο: οκτώ (8) μέτρα και 

- Ελάχιστο εμβαδόν: εκατόν πενήντα (150) μ 2 . 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον: 

α) μέσα στο οικοδομήσιμο τμήμα τους εγγράφεται κάτοψη κτιρίου με 
ελάχιστη επιφάνεια πενήντα (50) μ 2 και ελάχιστη πλευρά πέντε (5) μέ¬ 
τρων και 

β) δεν δημιουργήθηκαν από κατάτμηση που έγινε κατά παράβαση των 
διατάξεων του από 10.10.85 Π.Δ/τος «Καθορισμός ζωνών οικιστικού 
ελέγχου» (ΖΟΕ) και κατωτάτου ορίου κατάτμησης στην εκτός σχεδίου 
και εκτός ορίων οικισμών προϋφισταμένων του 1923 περιοχή του Ν. 
Θεσσαλονίκης» (ΦΕΚ 689/Δ). 

4. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

5. Συντελεστής δόμησης έξι δέκατα (0,6). 

6. Κατ’ εξαίρεση της προηγουμένης παραγράφου ορίζεται: συντελε¬ 
στής δόμησης ένα και είκοσι εκατοστά (1,20) για οικόπεδα εμβαδού μι¬ 
κρότερου των εκατόν πενήντα (150) τ.μ. εφόσον η συνολική επιφάνεια 
των ορόφων δεν υπερβαίνει τα εκατόν είκοσι (120) τ.μ. και συντελεστής 
δόμησης οκτώ δέκατα (0,8) για οικόπεδα μέχρι 200 μ 2 εφόσον η συνο¬ 
λική επιφάνεια ορόφων δεν υπερβαίνει τα 120 μ 2 . Οι παραπάνω εξαιρέ¬ 
σεις έχουν εφαρμογή μόνο σε οικόπεδα που έχουν προκόψει από κατά¬ 
τμηση μέχρι τις 10.3.82 αφού αφαιρεθεί το εμβαδόν της εισφοράς σε γη 
που καθορίζεται σύμφωνα με το Ν. 1337/1983. Επίσης ο ίδιος συντε¬ 
λεστής δόμησης 1,20 ορίζεται και για οικόπεδα που δημιουργούνται με 
την οριστική πράξη εφαρμογής της πολεοδομικής μελέτης. 

7. Το μέγιστο επιτρεπόμενο ύψος των κτιρίων ορίζεται: 

α) για τον τομέα I σε επτά και μισό (7,5) μέτρα 

β) για τον τομέα II σε δέκα (10) μέτρα. 

Β. Επιπλέον τω.ν ανωτέρω ισχύουν και για τους δύο τομείς: 

1. Επιβάλλεται η κατασκευή κέραμοσκεπούς στέγης σε όλα τα ανε- 
γειρόμενα κτίσματα των τομέων I και II. Εξαίρεση από την υποχρέωση 
αυτή επιτρέπεται μόνο μετά από έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

2. Κάθε κτίριο ή εγκατάσταση υπόκειται στον έλεγχο της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

Άρθρο 7. 

Ως όροι και περιορισμοί δόμησης του δημοτικού σταδίου, το σχέδιο 
του οποίου τροποποιείται με την παράγρ. 2 του άρθρου 1 που παρόντος 
εξακολουθούν να εφαρμόζονται αυτοί που καθορίστηκαν με το από 
28.6.86 Π.Δ/γμα (ΦΕΚ 704/26.8.86). 

Άρθρο 8. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 8 Ιουλίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

